Cum in nomine domini et salvatoris nostri Jhesu-Christi, ego Theutbodus, humilis Lingonensis episcopus, cum fidelibus nostris causas et negotia ecclesie nostre diligenter tractarem, et qualiter in melius, ubicunque necessitas foret, Deo auctore, proficere potuissent inquirerem, inter cetera reperimus ecclesiam Sancti-Michaelis juxta Tornodorum satis edificiis venustatam et, quod gaudendum est, suffragante beato Michaele, frequenter miraculis visitatam; suis rebus, qualiter ipsi monachi quod ibi Domino et sancto Michaeli famulari non possent, et luminaria subministrare deberent, prope penitus destitutam; ubi vero et parentum nostrorum et quam plurimorum nobilium corpora, ob venerationem simul et interventum beati Michaelis, humata habeantur. Quapropter, ne locus funditus cadere et religio antiquitus competens ex toto adnichilari videatur, pro amore omnipotentis Dei et sancti Michaelis obtentum ut et nostris reverendissimis antecessoribus jam de presentis seculi cursu vocatis, et nobis ac nostris successoribus veniam et remissionem omnium peccantium (sic) ejus interventio suffragari dignetur, cum consensu et consilio fidelium nostrorum ad luminaria jam dicte ecclesie concedimus ecclesiam Sancti-Stephani in Espinolio, et omnem ibi parrochiam adspicientem; ea ratione ut sub potestate et dominatione seu et ordinatione perpetuis temporibus subjecta sit sepe memorate ecclesie, et ad ejus luminaria perpetuo desserviat, et sub ordinatione custodum in Domini nomine subsistat. Ut autem presens auctoritas inconvulsam futuris temporibus obtinere valeat firmitatem, manu propria eam firmavimus, et fidelibus nostris seu et presentibus sacerdotibus illam corroborandam tradidimus. Ego TEUTBODUS humilis episcopus, hoc decretum consensi, OTBERTUS prepositus, AMATRICUS abba, INGELRANNUS subdiaconus, UMBERTUS abba, YMDRODUS abba, SICHELMUS diac., ARNALDUS presb., BERNARDUS archiclavus, HERMANNUS abba, MADELGAUDUS levita, WLFARDUS subd., JONDALUS presb., GUNSELINUS subd., WLBERTUS presb., ARNALDUS arch., MARIO presb., EYRLEUS subd., CONSTANCIUS archipr., HELGAUDUS presb., TEUDERICUS presb., LEUTGARIUS, presb.